Številka: 430-157/2025-3130-2

Datum: 9. 5. 2025

Ministrstvo za javno upravo kot investitor izdaja na podlagi določil 79.b, 79.c in 79.č člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25) in 8. člena Pravilnika o izvedbi javnega natečaja za izbiro umetniških del v javnih investicijskih projektih (Uradni list RS, št. 9/18), za izbiro umetniških del v investicijskem projektu »Izvedba gradbeno obrtniških del za sanacijo objekta na naslovu Cesta krških žrtev 14, Krško z upoštevanjem okoljskih vidikov«, naslednji

**SKLEP o začetku postopka javnega anonimnega natečaja**

1. Javni investicijski projekt, v okviru katerega se izvede javni natečaj za izbiro umetniških del, je »Izvedba gradbeno obrtniških del za sanacijo objekta na naslovu Cesta krških žrtev 14, Krško z upoštevanjem okoljskih vidikov«.
2. Celotna vrednost javnega investicijskega projekta znaša 1.833.640,67 EUR z 22 % DDV, od tega znaša vrednost za naročnika Ministrstvo za javno upravo 1.480.470,81 EUR z 22 % DDV in vrednost za soinvestitorja Mestno občino Krško 353.169,86 EUR z 22 % DDV.
3. Vrednost umetniškega deleža oziroma javnega natečaja znaša 1,25 % naročenih gradbenih, obrtnih in inštalacijskih del oziroma 1,25 % celotne vrednosti javnega investicijskega projekta, ki odpade na Ministrstvo za javno upravo, to je 18.505,89 EUR.
4. Predmet javnega anonimnega natečaja je izbor likovnih umetniških del (slikarska dela).
5. Tema likovnih umetniških del je upodobitev lokalnih značilnosti Posavja s poudarkom na lokalnih značilnostih območja Upravne enote Krško.
6. Predvideno število odkupov likovnih umetniških del za investicijski projekt je med 1 (večje slikarsko delo) in 5 (več manjših slikarskih del), pri čemer se upošteva pravilo čim večje enotnosti slikarskih del. Število odkupov likovnih umetniških del in znesek odkupnih vrednosti likovnih umetniških del določi strokovna komisija.
7. Kriteriji za presojo umetniške kakovosti predlaganih likovnih umetniških del in primernosti njihove umestitve v prostor so:
* kakovost, originalnost in ustreznost prijavljenih slikarskih del v okviru predlagane tematike,
* ustrezna izvedba slikarskih del v določeni zvrsti,
* prijavljena slikarska dela dopolnjujejo in celovito zaokrožajo prostorsko ureditev.
1. Najvišja končna vrednost umetniških del in znesek nagrad avtorjem:
* investitor nameni najmanj 70 odstotkov sredstev umetniškega deleža oziroma javnega natečaja za izplačilo nagrad avtorjem in odkupe umetniških del, to je 12.954,12 EUR,
* vrednost nagrad avtorjem se določi glede na vrednost nagrajenega umetniškega dela in število izbranih umetniških del,
* skupna vrednost vseh nagrad avtorjem ne sme presegati 20 % najvišje vrednosti umetniškega dela,
* strokovna komisija med predlogi, uvrščenimi v postopek ocenjevanja, izbere tri avtorje in predlaga višino nagrad,
* če je prispelih predlogov manj kot pet, strokovna komisija izbere samo prvouvrščenega avtorja,
* na podlagi uvrstitve predlogov v ocenjevalnem postopku strokovna komisija določi višino nagrad avtorjem.
1. Vrednost plačila članom strokovne komisije bo določena s sklepom o imenovanju strokovne komisije.
2. Skrbnik za izvedbo javnega anonimnega natečaja na strani investitorja je Tatjana Hudobivnik.
3. Strokovna komisija bo imenovana s sklepom o imenovanju strokovne komisije. Sestava strokovne komisije:
* predsednik: predstavnik uporabnika,
* član: projektant arhitekture investicijskega projekta,
* član: strokovnjak s seznama strokovnjakov, ki ga objavi Ministrstvo za kulturo,
* član: strokovnjak s seznama strokovnjakov, ki ga objavi Ministrstvo za kulturo,
* član: strokovnjak s seznama strokovnjakov, ki ga objavi Ministrstvo za kulturo,
1. Morebitni drugi stroški niso predvideni.
2. Vir sredstev je Proračun Republike Slovenije.
3. Okvirni predvideni terminski načrt:
* priprava vsebine javnega anonimnega natečaja: maj, junij 2025,
* objava javnega anonimnega natečaja: junij 2025,
* pregled prispelih predlogov likovnih umetniških del: september 2025,
* odločitev strokovne komisije o izbiri: oktober, november 2025,
* javna predstavitev izbranih likovnih umetniških del: maj, junij 2026,
* predlog podpisa pogodbe in odkupa umetniških del: december 2025.

**OBRAZLOŽITEV**

Ministrstvo za javno upravo kot investitor na podlagi določil 79.b, 79.c in 79.č člena Zakona o uresničevanju javnega interesa za kulturo in 8. člena Pravilnika o izvedbi javnega natečaja za izbiro umetniških del v javnih investicijskih projektih, vodi postopek za izbiro umetniških del v investicijskem projektu »Izvedba gradbeno obrtniških del za sanacijo objekta na naslovu Cesta krških žrtev 14, Krško z upoštevanjem okoljskih vidikov«.

Investitor začne postopek javnega natečaja s sklepom o začetku postopka, ki vsebuje:

* navedbo javnega investicijskega projekta, v okviru katerega se izvede javni natečaj za izbiro umetniških del,
* celotno vrednost javnega investicijskega projekta in vrednost umetniškega deleža oziroma javnega natečaja,
* predmet javnega natečaja,
* predvideno število odkupov umetniških del za posamezen investicijski projekt,
* kriterije za presojo umetniške kakovosti predlaganih del in primernosti njihove umestitve v prostor,
* najvišjo končno vrednost umetniškega dela in znesek nagrad avtorjem,
* vrednost plačila članom strokovnih komisij,
* navedbo enega ali več skrbnikov za izvedbo javnega natečaja,
* strokovno komisijo,
* morebitne druge stroške,
* vir sredstev,
* okvirni terminski načrt, pri čemer razpisni rok ne sme biti krajši od 30 dni.

Natečaj se izvede kot javni anonimni natečaj.

Strokovna komisija mora pred odločitvijo o objavi javnega natečaja v zapisniku presoditi, ali je vsebina razpisne dokumentacije pripravljena tako, da je možno pričakovati uspešen javni natečaj.

mag. Franc Props minister